**NOLIKUMS**

Liepājā

|  |  |  |  |
| --- | --- | --- | --- |
| 2023. gada 18. maijā | Nr.3  (prot. Nr.6, 9.§) |  | |
| Grozījumi Liepājas pilsētas domes  2020. gada 23. aprīļa nolikumā Nr.14  “Liepājas pilsētas pašvaldības iestādes  “Liepājas pilsētas būvvalde” nolikums” |
|  | Izdots saskaņā ar Valsts pārvaldes iekārtas likuma 28. pantu | |

Izdarīt Liepājas pilsētas domes 2020. gada 23. aprīļa nolikumā Nr.14 “Liepājas pilsētas pašvaldības iestādes “Liepājas pilsētas būvvalde” nolikums” šādus grozījumus:

1. Papildināt ar 6.10., 6.11. un 6.12. apakšpunktu šādā redakcijā:

“6.10. saskaņo nekustamā īpašuma objekta apgrūtinājumu (apgrūtinājumu plānu vai informāciju par apgrūtinājumiem);

6.11. pieņem lēmumu par daudzdzīvokļu dzīvojamai mājai funkcionāli nepieciešamo zemesgabalu, lēmumu par funkcionāli nepieciešamā zemesgabala pārskatīšanu vai atsaka izdot šādu lēmumu, kā arī pēc lēmuma stāšanās spēkā nekavējoties to iesniedz Valsts zemes dienestam;

6.12. pieņem lēmumu par zemes pirmreizējai ierakstīšanai zemesgrāmatā veidojamo zemes vienību sadalīšanu, apvienošanu vai zemes robežu pārkārtošanu, ievērojot vietējās pašvaldības teritorijas plānojumu un normatīvajos aktos par teritorijas plānošanu, izmantošanu un apbūvi noteiktās prasības.”

2. Izteikt 20. punktu šādā redakcijā:

“20. Būvvaldes lēmumus par cilvēku drošību apdraudošas, vidi degradējošas vai sabrukušas būves sakārtošanu, konservāciju vai nojaukšanu, ko Būvvaldes vārdā pieņem Būvvaldes vadītāja vietnieks, var apstrīdēt Būvvaldes vadītājam. Būvvaldes vadītāja lēmumus var pārsūdzēt Administratīvajā rajona tiesā Administratīvā procesa likuma noteiktajā kārtībā.”

3. Papildināt ar 20.1 punktu šādā redakcijā:

“20.1 Būvvaldes lēmumus par patvaļīgas būvniecības novēršanu, ko Būvvaldes vārdā pieņem Būvvaldes Būvniecības procesu kontroles daļas vadītājs, var apstrīdēt Būvvaldes vadītājam. Būvvaldes vadītāja lēmumus var pārsūdzēt Administratīvajā rajona tiesā Administratīvā procesa likuma noteiktajā kārtībā.”

|  |  |
| --- | --- |
| Priekšsēdētājs | Gunārs Ansiņš |